cyanic-selkie/wikianc huggingface dataset:
பாக்டசுடு
பாக்டசுடு (Pakdasht,, பிற பெயர்கள்: Pākdasht, Palasht, Palesht, Palishth, Polasht, and Pol Dasht) என்ற நகரமானது பாக்டசுடு கவுன்டியில் உள்ள நகரமாகும். பாக்டசுடு கவுன்டியின் தலைநகரமாக, இந்நகரம் இருக்கிறது. 2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின் படி, 32,625 குடும்பங்கள் இந்நகரத்தில் இருந்தனர். அக்குடும்ப உறுப்பினர்களின் ஒட்டுமொத்த எண்ணிக்கை 126,281 நபர்கள் ஆக இருந்தது. தெகுரான் நகரத்தின் தென்கிழக்குத் திசையில் 25 km தொலைவில் இந்நகரம் அமைந்துள்ளது.
புவியிடம்
வலது|thumb|150x150px|ஈரானின் 31 மாகாணங்கள் வலது|thumb|150x150px|தெகுரான் மாவட்டங்கள் ஆசியக் கண்டத்தின், மேற்குப் பகுதியில், பதினெட்டு மத்திய கிழக்கு நாடுகள் உள்ள நாடுகளிலேயே பரப்பளவில், இரண்டாவது பெரிய நாடக இருக்கும் நாடானது, ஈரான் என்ற இசுலாமிய நாடாகும். அதில் இருக்கும் ஒரு மாகாணத்தின் பெயர், தெகுரான் மாகாணம் ஆகும். இம் மாகாணத்தில் மட்டும், 16 கவுன்டிகள்(county) என்று அழைக்கப்படும், தமிழகத்தின்  மாவட்டங்கள் போன்ற ஆட்சி அமைப்பு உள்ளன. இந்த பதினாறு மாவட்டங்களில் (தெகுரான், தம்மாவன்டு, இரா, சமிர்நட்டு, வமின், சாரியர், இசுலமசகர், ரோபட் கரிம், பாக்டசுடு, பைரூசுக்கு, கியோட்சு, மலர்டு, பிசுவ, பகரேசுடன், பர்டீசு, குவார்சக்கு) ஒன்றான, பாக்டசுடு (Pakdasht County شهرستان پاكدشت ) கவுன்டி / மாவட்டம் உள்ளது. இந்த மாவட்டத்தின் தலைநகரமாக, இந்த நகரம் இருக்கிறது. 1991 ஆம் ஆண்டு இந்த நகரமானது, நகராட்சி என்ற நகராண்மை கழக ஆட்சிப் பகுதியாக உயர்ந்தது.
மக்கள் தொகை
2016 ஆம் ஆண்டு மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 91 வது இடத்தினைப் பெறுகிறது. 2016 ஆம் ஆண்டு எடுக்கப்பட்ட தொகை கணக்கெடுப்பின்படி நகரத்தின் மக்கள் தொகை 236,319 நபர்கள் இருந்தனர். இதற்கு முன் எடுக்கப்பட்ட அரசின் மக்கள் தொகை கணக்கெடுப்பின்படி, 2011 ஆம் ஆண்டு, 206,490 நபர்கள் இருந்தார்கள். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +14.45% அதிகரித்துள்ளது.
குறிப்புகள்
பகுப்பு:Coordinates on Wikidata பகுப்பு:ஈரானின் நகரங்கள்
கரெத் ஜேம்ஸ்
கரெத் ஜேம்ஸ்  (Gareth James , பிறப்பு: திசம்பர் 1 1984 ),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். 2004-2007 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
கரெத் ஜேம்ஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள்
வடமராட்சி இந்து மகளிர் கல்லூரி
வடமராட்சி இந்து மகளிர் கல்லூரி யாழ்ப்பாணம் வடமராட்சிப் பகுதியில் பருத்தித்துறையில் அமைந்திருக்கும் ஒரு பெண்கள் உயர்தரப் பாடசாலையாகும்.
வரலாறு
1940களின் ஆரம்பத்தில் வடமராட்சிப் பகுதி இந்துக்களுக்கு அவர்களின் இந்துத்துவத்தைப் பேணும் வகையில் ஒரு மகளிர் பாடசாலை அமைக்கும் தேவை கருதி இப்பாடசாலை 1944 ஆம் ஆண்டில் ஆரம்பிக்கப்பட்டது. ஆரம்பத்தில் எம். கார்த்திகேசு என்பவரின் தலைமையில் ஒரு 11 பேர் கொண்ட குழு உருவாக்கப்பட்டு கார்த்திகேசு அவர்களுக்குச் சொந்தமான ஒரு வீட்டிலேயே இப்பாடசாலை முதலில் பாலர் வகுப்பு முதல் எட்டாம் வகுப்பு வரையில் 40 மாணவர்களுடன் ஆரம்பிக்கப்பட்டது. பின்னர் இப்பாடசாலைக்கென நிரந்தரக் காணி வாங்கப்பட்டு பல வகுப்பறைகளுடன் 10ம் வகுப்பு வரை வகுப்புகள் விஸ்தரிக்கப்பட்டன. 1946 இல் இக்கல்லூரி இலங்கை கல்வித் திணைக்களத்தில் உத்தியோகபூர்வமாகப் பதிவு செய்யப்பட்டது.
பாடசாலைப் பண்
வடமராட்சி இந்து மகளிர் கல்லூரிக்கான பாடசாலைப் பண், பாடசாலையின் முன்னாள் ஆசிரியை திருமதி கமலா பெரியதம்பி அவர்களால் 1954 இல் எழுதப்பட்டது.
அனுபல்லவி ஆழி யிறைவன் அருள்நிதம் பாடி பாழ்வினை யகலப் பரிவுடன் பயிலும் - (வட)
செந்தமிழ் முதலாஞ் சிறந்த நற்கலையும் சிந்தையை யேற்றும் நந்திரு மறையும் எந்தத் துறையிலும் தேர்ந்திடப் பயிற்சி தந்திடும் தர்மம் தனதெனச் சாற்றும் - (வட)
மங்கையர் பண்பும் இங்குநாம் பயின்று நங்குலம் தழைக்க நாடும் செழிக்கப் பொங்கிடு மன்பும் மங்கிடா வீரமும் எங்கணும் சேவைகள் செய்திட வளரும் - (வட)
பன்னரும் பெருமைசேர் பரந்தநல் விண்ணே பரிதியும் மதியு மின்றேல் இருட்புண்ணே அன்பெனும் நிலவைப் பொழிபவள் பெண்ணே இன்பக் கதிரொளி காட்டிடுங் கண்ணே நன்மணி விளக்கே மாற்றுயர் பொன்னே மண்ணுயர் சேவையை தன்னுயிர் என்னும் - (வட)
வெளி இணைப்புகள்
பகுப்பு:யாழ்ப்பாண மாவட்டப் பாடசாலைகள் பகுப்பு:இலங்கையின் பெண்கள் பாடசாலைகள் பகுப்பு:இலங்கையின் தேசிய பாடசாலைகள் பகுப்பு:இலங்கையின் இந்துப் பாடசாலைகள்
கணித மாறிலி e-இன் உருவகிப்புகள்
கணித மாறிலி [[E (கணித மாறிலி)|
]] (mathematical constant e), ஒரு மெய்யெண்ணாகப் பலவிதங்களில் உருவகிக்கப்படலாம்.
e
ஒரு விகிதமுறா எண் என்பதால் அதனை ஒரு பின்னமாக எழுத முடியாது. ஆனால் அதனை ஒரு தொடரும் பின்னமாக எழுத முடியும். நுண்கணிதத்தின் மூலம் இக்கணித மாறிலியை ஒரு முடிவுறாத் தொடராக, முடிவுறாப் பெருக்கமாக அல்லது தொடர்முறையின் எல்லையாக எழுதலாம்.
தொடரும் பின்னமாக
கணிதவியலாளர் ஆய்லர்
e
ஐ ஒரு முடிவுறாத் தொடரும் பின்னமாக எழுதலாம் என்பதை நிறுவினார்.] :
இதில் ஒரேயொரு பின்ன எண்ணை எடுத்துக்கொள்வதால் இதன் ஒருங்கல் மும்மடங்காகும்:
இன் பொதுமைப்படுத்தப்பட்ட முடிவுறா தொடரும் பின்ன விரிவுகள் சில:
[1; 0.5, 12, 5, 28, 9, ...] க்குச் சமானமான கடைசி விரிவு, படிக்குறிச் சார்பின் பொது வாய்பாடாகும்:
முடிவுறாத் தொடராக
e
-கணித மாறிலியை முடிவுறாத் தொடரின் கூடுதலாக எழுதலாம்:
x = 1, −1 எனில்:
பிற தொடர்கள்:
சில எடுத்துக்காட்டுகள்: (n=1,2,3)
முடிவுறாப் பெருக்கமாக
கணித மாறிலி
e
, பிப்பிங்கரின் பெருக்கம் உட்பட்ட பல முடிவுறாப் பெருக்கங்களாக எழுதப்படுகிறது:
தொடர்வரிசையின் எல்லையாக
பல தொடர்வரிசைகளின் எல்லையாக
e
இசுடெர்லிங் வாய்பாட்டின்படி:
சமச்சீர் எல்லை :
இன் அடிப்படை எல்லை வரையறையைக் கணக்கிடுவதன் மூலம் இதனை அடையலாம்.
அடுத்த இரு வரையறைகளும் பகா எண் தேற்றத்தின் நேரடி கிளைமுடிவுகளாக அமையும் :
இவ்வெல்லையின் சிறப்புவகையாக x = 1 எனும்போது:
முக்கோணவியலில்
முக்கோணவியலில் இரு அதிபரவளையச் சார்புகளின் கூடுதலாக எழுதலாம்:
மேற்கோள்கள்
பகுப்பு:கணித மாறிலிகள்
டெருயெல் பெருங்கோவில்
வரலாறு
இரண்டாம் அல்ஃபொன்சொ எனும் மன்னனால் இவ்வாலயத்தின் கட்டுமானப் பணிகள் ஆரம்பமாயின. 13 ஆம் நூற்றாண்டில் மொரிஸ்கோ கட்டடவடிவமைப்பாளரான யுசாஃப் என்பவர் இவ்வாலயத்தை மீளமைத்தார். இங்குள்ள முடேயர் மணிக்கோபுரம் 1257 ஆம் ஆண்டில் கட்டிமுடிக்கப்பட்டது. 1538 ஆம் ஆண்டில் தேவாலயத்தின் நடுவில் ஒரு கூடம் ஒன்று (nave) கட்டப்பட்டது. 1587 ஆம் ஆண்டில் டெருயெல் திருச்சபை (Diocese of Teruel) எனும் பெயரில் ஒரு திருச்சபையும் ஆரம்பிக்கப்பட்டது.
கண்ணோட்டம்
இப்பெருங்கோயிலின் மணிக்கோபுரமானது எசுப்பானியாவில் பாதுகாக்கப்பட்டுவந்த மிகச்சிறந்த முடேயர் மணிக்கோபுரங்களில் ஒன்றாகும். இக்கோபுரம் சதுர வடிவார சமதரையயும் மூன்று அடுக்கு மாடிகளையும் கொண்டுள்ளது. இதன் உச்சியில் எண்கோண வடிவிலான ஒரு விளக்கு காணப்படுகின்றது.
வெளி இணைப்புக்கள்
பகுப்பு:எசுப்பானியப் பேராலயங்கள் பகுப்பு:எசுப்பானிய உலக பாரம்பரியக் களங்கள்
பூமிதான நாள்
பூமிதான நாள் என்பது ஒவ்வோர் ஆண்டிலும் வரும் ஏப்ரல் 18 ஆம் நாள். முதன் முதலில் இராமச்சந்திர ரெட்டி என்பவரால் பூமிதான இயக்கத் தந்தை வினோபா பாவே முன்னிலையில் இந்த இயக்கத்திற்கு நூறு ஏக்கர்நிலம் இந்நாளில் தானமாக வழங்கப்பட்டது. பூமிதான இயக்கம் செயல்படத் துவங்கிய இந்நாள் பூமிதான நாளாகக் கொண்டாடப்படுகிறது.
பகுப்பு:சிறப்பு நாட்கள் பகுப்பு:நிலக்கொடை இயக்கம்
சாந்தி குமார் மொரார்ஜி
சாந்தி குமார் மொரார்ஜி (Shanti Kumar Morarjee) (1902 – 1982) இவர் ஓர் பிரபல தொழிலதிபரும், மகாத்மா காந்தியின் நெருங்கிய கூட்டாளியுமாவார்.
ஆரம்ப வரலாறு
இவர் இந்தியாவின் ஆலை உரிமையாளரும் கப்பல் அதிபருமான நரோட்டம் மொரார்ஜியின் மகனாவார். இவர் இங்கிலாந்தின் இலண்டன், ஹாரோ பள்ளியில் கல்வி பயின்றார். இவர் இந்தியாவின் ''எஸ்.எஸ். லாயல்டி'' என்ற நீராவிக் கப்பலின் குழுவில் இருந்தார். இவரது தந்தை நரோத்தம் மொரார்ஜி, வால்சந்த் இராச்சந்த் மற்றும் பிற பிறமுகர்களுடன் இலண்டனுக்கு தனது முதல் பயணத்தில் இருந்தார். இவர் சுமதி மொரார்ஜி என்பவரை மணந்தார். திருமணத்தின் மூலம் இவர்களுக்கு குழந்தைகள் இல்லை.
தொழில்
1929 ஆம் ஆண்டில் இவரது தந்தையின் மரணத்திற்குப் பிறகு, இவர் சிந்தியா கப்பல் நிறுவனத்தின் தலைவரானார். இது வால்சந்த் இராச்சந்த், கிலாச்சந்த் தேவ்சந்த் மற்றும் இவர்களது குடும்பத்தினருக்கு இடையிலான ஒரு கூட்டு முயற்சியாக இருந்தது. ஆனால் இவர்களது குடும்ப நிறுவனமான நீராவி கப்பல் நிறுவனத்தின் முக்கிய பங்கு நிறுவனமான நரோத்தம் மொரார்ஜி & நிறுவனத்தால் நிர்வகிக்கப்பட்டது.
மொரார்ஜி கோகுல்தாஸ் நெசவாலைகள் மற்றும் கப்பல் நிறுவனங்களின் நிர்வாக முகவர்களாக இருந்த குடும்ப நிறுவனமான நரோத்தம் மொரார்ஜி நிறுவனத்தின் மூத்த கூட்டாளராகவும் இருந்தார். இவரது மனைவி சுமதியும் குடும்ப நிறுவனத்தில் இணை பங்காளராக இருந்தார். மேலும், குடும்ப வணிகமான கப்பல் நிறுவனமான சிந்தியா நீராவிக் கப்பல் நிறுவனத்தை நிர்வகிப்பதில் தீவிரமாக ஈடுபட்டார். ஈஸ்டர்ன் ஷிப்பிங் கார்ப்பரேஷன் மற்றும் ஹிந்துஸ்தான் ஷிப்யார்ட் லிமிடெட் நிறுவனங்களிலும் இயக்குநராகவும் இருந்தார். மொரார்ஜி கோகுல்தாஸ் ஆலை 1935 ஆம் ஆண்டில் பிரமல் சத்ருபூஜ் என்பவருக்கு விற்கப்பட்டது. இருப்பினும், சாந்தி குமார் இறக்கும் வரை சிந்தியா கப்பல் நிறுவனம் இவருடன் இருந்தது.
காந்தியுடனான தொடர்பு
இவர் தனது தந்தையின் மூலம் இளம் வயதிலேயே மகாத்மா காந்தியுடன் தொடர்பு கொண்டார். மிகச் சிறிய வயதிலேயே காதி அணியத் தொடங்கினார். இவரும் இவரது மனைவியும் தங்களது வாழ்நாள் முழுவதும் மகாத்மா காந்தியின் நெருங்கிய கூட்டாளியாகவும் நம்பிக்கையுடனும் இருந்தனர். சிறையில் கஸ்தூரிபாய் இறந்தபோது, சிறைக்குள் அனுமதிக்கப்பட்ட சில நெருங்கிய உதவியாளர்களில் சாந்தி குமாரும் இருந்தார். மகாத்மா காந்தி ஆழ்ந்த வருத்தத்தில் இருந்த போது பிரேம்லீலா தாக்கர்சே, கனு காந்தி, கமல்நயன் பஜாஜ் போன்றவர்களுடன் இவர் இருந்தார். 1944 ஆம் ஆண்டில், கஸ்தூரிபாயின் மறைவுக்குப் பிறகு, புனேவில் உள்ள ஆகா கான் அரண்மனையிலிருந்து காந்திஜி விடுவிக்கப்பட்டபோது உடல்நிலை சரியில்லாததால், காந்தி இவரது ஜுஹு மாளிகையில் பல மாதங்கள் தங்கியிருந்தார். இந்த காலங்களில் சரோஜினி நாயுடு மற்றும் விஜய லட்சுமி பண்டிட் ஆகியோரும் இவரது வீட்டில் தங்கினர்.
சுதந்திர நடவடிக்கைகள்
மேலும், இவர் இந்திய தேசிய காங்கிரசின் முக்கிய தலைவர்களான வல்லபாய் படேல், ஜவகர்லால்நேரு, வைகுந்த் மேத்தா, ஜி.எல் மேத்தா, ஜெயபிரகாஷ் நாராயண், மௌலானா ஆசாத், ராஜேந்திர பிரசாத் மற்றும் பலருடன் நெருக்கமாக தொடர்பு கொண்டிருந்தார். இவர் அரசியல் நடவடிக்கைகள் மற்றும் சுதந்திரத்திற்கு முந்தைய சகாப்தத்தின் முக்கியமான தகவல்தொடர்புகளில் நெருக்கமாக ஈடுபட்டார். இவரும் இவரது மனைவியும், வெள்ளையனே வெளியேறு மற்றும் இந்தியாவின் சுதந்திரத்திற்கான நடவடிக்கைகளில் தீவிரமாக ஈடுபட்டனர்.
பணிகள்
இந்தியப் பிரிவினையின் போது மகாத்மா காந்தியின் அழைப்பின் பேரில், இவரும் ஷூர்ஜி வல்லபதாஸ் என்பவரும் அங்கு சிக்கித் தவிக்கும் தலித்துகளை இலவசமாக மீண்டும் இந்தியாவுக்குக் கொண்டுவர தங்கள் கப்பல்களை கராச்சிக்கு அனுப்பினர்.
1969 ஆம் ஆண்டில் காந்தி பிறந்த நூற்றாண்டு நினை அஞ்சல் தலைகளை இந்திய அஞ்சல் துறை வெளியிட்டபோது, மகாத்மா காந்தியின் முத்திரைகளை வடிவமைப்பதில் இவர் அளித்த உதவியை அஞ்சல்துறை பகிரங்கமாக ஒப்புக் கொண்டது.
இறப்பு
இவர் 1982 இல் இறந்தார். இவர் இறந்த நேரத்தில், இவரது மனைவி சுமதி கவனித்து வந்த நிறுவனங்கள் ஏற்கனவே பெரிய கடன்களிலும் சிக்கல்களிலும் இருந்தன. 1987 ஆம் ஆண்டில், நிறுவனத்தின் கட்டுப்பாட்டை இந்திய அரசு கையகப்படுத்தியது.
குறிப்புகள்
பகுப்பு:காந்தியவாதிகள் பகுப்பு:1982 இறப்புகள் பகுப்பு:1902 பிறப்புகள்
இந்துகூர்ப்பேட்டை
இந்துக்கூர்ப்பேட்டை (Indukurpeta) என்பது இந்தியாவின் ஆந்திரப் பிரதேச மாநிலத்தில் உள்ள நெல்லூர் மாவட்டத்தில் இருக்கும்  மண்டலம் மற்றும் கிராமம் ஆகும் இக்கிராமத்தைச் சுற்றிலும் நெல் வயல்களும், கரும்புத் தோட்டங்களும் தூய்மையான நீர் நிரம்பிய குளங்களும் உள்ளன. மேலும், இக்கிராமத்தின் கிழக்குப் புறத்தில் வங்காள விரிகுடா கடல் சூழ்ந்துள்ளது. 7 முதல் 8 கிலோமீட்டர் தொலைவில் மைபாடு கடற்கரை ஒரு சுற்றுலாத் தலமாக இருக்கிறது. அழகிய நீண்ட கடற்கரையைக் கொண்டுள்ள இக்கடற்கரை பார்க்க வேண்டிய ஒரு முக்கியமான ஒரு சுற்றுலாத் தலமாகும்.
புவியியல் அமைப்பு
14.4500° வடக்கு 80.1333° கிழக்கு என்ற அடையாள ஆள்கூறுகளில் இந்துக்கூர்ப்பேட்டை கிராமம் பரவியுள்ளது. மேலும், கடல் மட்டத்தில் இருந்து 4 மீட்டர்கள் (16 அடி) உயரத்தில் இக்கிராமம் அமைந்துள்ளது
மேற்கோள்கள்
பகுப்பு:நெல்லூர் மாவட்டத்திலுள்ள மண்டலங்கள்
வெற்றியூர் மருதுடைய அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
அஸ்கர் அலி என்ஜினியர்
அஸ்கர் அலி என்ஜினியர் (10 மார்ச் 1939 – 14 மே 2013), புகழ்பெற்ற இஸ்லாமிய அறிஞர், மதச்சார்பின்மை கோட்பாட்டை உயர்த்திப்பிடித்தவரும் வகுப்பு நல்லிணக்கத்திற்குப் பாடுபட்டவரும் இஸ்லாமிய சீர்திருத்தவாதியுமாவார். மதச்சார்பின்மை மற்றும் இஸ்லாமிய நெறி குறித்து ஏராளமான நூல்களையும் கட்டுரைகளையும் அவர் எழுதியுள்ளார். சுதந்திர இந்தியாவில் நடைபெற்ற மதக்கலவரங்கள் குறித்து அவர் விரிவான ஆய்வுகள் நடத்தியுள்ளார்.
வாழ்க்கைக் குறிப்பு
1939 ஆம் ஆண்டு முஸ்லீம் சமூகத்தின் போரா பிரிவில் பிறந்த அஸ்கர் அலி என்ஜினியர் இளமைக் காலத்தில் சமயம் சார்ந்த கல்வியை ஆழமாகப் பயின்றவர். பின்னர் அனைத்து சமய நூல்களையும் ஆழ்ந்து கற்றார். இதன் காரணமாக இஸ்லாத்தில் காலத்துக் கேற்ற சீர்திருத்தம் வேண்டும் என்பதை வலியுறுத்தினார். இஸ்லாம் வரலாறு பற்றிய அவரது நூல் பழமை வாதத்தை அம்பலப்படுத்துவதாக இருக்கிறது. இந்தியாவில் மத வன்முறைகளால் ஏற்பட்ட பாதிப்புகளைக் கள ஆய்வு செய்து நூலாக்கினார். உள்நாட்டிலிருந்தும் வெளிநாடுகளிலிருந்தும் ஏராளமான இதழ்களில் ஆய்வுக்கட்டுரைகளை எழுதினார்.1993 ஆம் ஆண்டு சமூகம் மற்றும் மதச்சார் பின்மைக்கான ஆய்வு மையத்தைத் துவக்கி மக்கள் ஒற்றுமைக்கு அயராது பாடுபட்டார்.
விருதுகள்
சமூக நல்லிணக்கத்திற்காக அவரது பங்களிப்பை பாராட்டி 1990ல் டால்மியா விருது அவருக்கு வழங்கப்பட்டது.1987ல் அமெரிக்காவின் புகழ் பெற்ற விருதான சர்வதேச மாணவர் பேரவை விருது அவருக்கு வழங்கப்பட்டது.
இறப்பு
சிறிது காலமாக நோய் வாய்ப்பட்டிருந்த அவர், மே 14, 2013 அன்று  மும்பை புறநகரில் உள்ள சாந்தகுரூஸ் பகுதியில் உள்ள அவரது வீட்டில் காலமானார்.
மேற்கோள்கள்
பகுப்பு:1930 பிறப்புகள் பகுப்பு:2013 இறப்புகள் பகுப்பு:இந்திய எழுத்தாளர்கள் பகுப்பு:1939 பிறப்புகள்
பிரித்தானிய அருங்காட்சியகம்
thumb|right|250px thumb|right|250px|பிரித்தானிய அருங்காட்சியகக் கூடத்தின் கூரை
பிரித்தானிய அருங்காட்சியகம் என்பது இலண்டனில் அமைந்துள்ள, மனித வரலாறு, பண்பாடு என்பன தொடர்பான அருங்காட்சியகம் ஆகும். 7 மில்லியன்களுக்கு மேற்பட்ட காட்சிப் பொருட்களைக் கொண்டுள்ள இந்த அருங்காட்சியகம் உலகின் மிகவும் பெரியதும், முழுமையானதும் ஆகும். உலகின் எல்லாக் கண்டங்களில் இருந்தும் கொண்டுவரப்பட்ட இங்குள்ள காட்சிப் பொருட்கள் மனிதப் பண்பாட்டின் கதையை அதன் தொடக்க காலத்திலிருந்து தற்காலம் வரை விளக்கி ஆவணப்படுத்துகின்றன.
இந்த அருங்காட்சியகம், மருத்துவரும் அறிவியலாளருமான சர் ஆன்சு சுலோன் (Sir Hans Sloane) என்பவரின் சேகரிப்புக்களை அடிப்படையாகக் கொண்டு 1700 ஆம் ஆண்டில் தொடங்கப்பட்டது. புளூம்சுபரியில், இன்றைய அருங்காட்சியகம் இருக்கும் இடத்தில் அமைந்திருந்த மான்டேகு இல்லத்தில் இருந்த இந்த அருங்காட்சியகம் 1759 ஆம் ஆண்டில் பொதுமக்கள் பார்வைக்குத் திறக்கப்பட்டது. அதற்குப் பிற்பட்ட இரண்டரை நூற்றாண்டுக் காலத்தில் இது பல கிளை நிறுவனங்களைக் கொண்டதாக விரிவாக்கம் பெற்றது. இவற்றுள் தென் கென்சிங்டனில் 1887 ஆம் ஆண்டில் நிறுவப்பட்ட பிரித்தானிய இயற்கை வரலாற்று அருங்காட்சியகம் முதலாவது ஆகும். 1997 ஆம் ஆண்டில் பிரித்தானிய நூலகக் கட்டடம் திறந்து வைக்கப்படும் வரை, அருங்காட்சியகமும், தேசிய நூலகமும் ஒரே கட்டடத்திலேயே இயங்கிவந்தன.
குறிப்புகள்
<References/>
சின்ன புள்ள
சின்ன புள்ள 1994 இல் வெளிவந்த தமிழ்த் திரைப்படமாகும். சின்னி ஜெயந்த் நடித்த இப்படத்தை கே. பாஸ்கரன் இயக்கினார்.
வெளி இணைப்புகள்
பகுப்பு:1994 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
இராமானுசன் கணிதத்துளிகள்: டௌ-சார்பின் வளர்வு
கணித மேதை இராமானுசனின் சாதனைகளில் மிக முக்கியமானவைகளில் ஒன்று, இராமானுஜனின் டௌ-சார்பு (Ramanujan's tau Function) என்று பிரசித்தி பெற்ற எண் கோட்பாட்டுச் சார்பு. இராமானுசன் கணிதத்துளிகளில் விந்தை மிக்க பல செய்திகள் உள்ளன. அவைகளில் டௌ-சார்பின் வளர்வைப் பற்றிய (Growth of tau-Function) இராமானுசனின் யூகத்தைச் சரியென்று நிறுவல் கொடுப்பதற்கு இருபதாம் நூற்றாண்டின் கணிதமேதைகள் பலரின் பங்களிப்புகளும் தேவைப்பட்ட செய்தி மிக்க சுவையானது.
டௌ-சார்பு
\tau(n) என்பது  ஒரு முடிவுறாச் சரத்தில் x^n இன் கெழு. இந்த முடிவுறாச் சரமே ஒரு முடிவுறாப் பெருக்கீட்டின் விரிபாடு. அதாவது,
டௌ-சார்புக்கு சுழிகள் உண்டா?
டௌ சார்பில் சாரா மாறியாக இருப்பது எண்கள். எந்த எண் n க்காவது \tau(n) சூனியமாகுமா என்பது முதல் கேள்வி. லெமர் என்ற கணித இயலர் 'ஆகாது' என்ற யூகத்தை கணித உலகத்தின் முன் வைத்திருக்கிறார். Serre என்ற கணித இயலரின் ஆய்வுகளிலிருந்து க்கு உகந்த எல்லா n-மதிப்புகளுக்கும் இந்த யூகம் சரியென்றே தெரிகிறது. ஆனால் முழு யூகம் இன்னும் திறந்த வண்ணமே உள்ளது.
டௌ-சார்பின் வளர்வைப்பற்றி இராமானுசன்
சாராமாறியான n பெரிதாகப்போகப்போக, \tau(n) இன் மதிப்புகள் என்ன ஆகும் என்று தெரிந்துகொள்வது அதன் 'வளர்வை'ப்பற்றிய ஆய்வில் ஒரு முக்கிய குறி. இதைப்பற்றி 1916 இல் இராமானுசன் கணித உலகின் முன்வைத்த யூகம் கணித உலகையே ஒரு ஆட்டு ஆட்டிவைத்துவிட்டது.
இராமானுசனின் யூகம்:
என்பது மிக எளிதில் நிறுவப்பட்டுவிட்டதால், இராமானுசனின் யூகத்தில் ஐ மாற்றி அதைவிடச் சிறிய எண்ணைக்கொண்டு இன்னொரு யூகம் சொல்ல முடியாது.
இப்பொழுது பிரச்சினையெல்லாம் இராமானுசனின் யூகத்தை அப்படியே நிறுவல் கொடுத்துத் தீர்மானிப்பதுதான்.
வரலாறு
ஹார்டி மிகப்பெரிதாக உள்ள எல்லா n க்கும்,  என்று நிறுவல் கொடுத்தார். இதன் பொருள் இரமானுசனின் யூகத்தில் இன் இடத்தில்  8 இருப்பதாக நிறுவப்பட்டது.
இராமானுசனே அதை 7 வரையில் கொண்டு வரக்கூடிய நிறுவல் கொடுத்தார்.
இதற்குப்பிறகு 1918 இல், ஹார்டியும் லிட்டில்வுட்டும் சேர்ந்து, வாரிங் பிரச்சினை என்று பிரசித்திபெற்ற ஒரு எண்கோட்பாட்டுப் பிரச்சினைக்காக அவர்கள் பயன்படுத்திய மிக சிடுக்கான வழிகளின் மூலம், 7 ஐ 6 ஆக்கி நிறுவலளித்தனர்.
1927 இல் க்ளூஸ்டர்மன் என்பவர் அந்த எண்ணை க்கு இறக்கிக்கொண்டு வந்தார். \epsilon ஐ ஒதுக்கிவிட்டுப் பார்த்தால், இது இராமானுசன் யூகித்த (6 - 1/2)க்கும் மேலேயே (6 -1/8) இல் நிற்கிறது.
1933இல் டாவன்போர்ட்டும் ஸாலீ யும் சேர்ந்து இதை இன்னும் கீழே அதாவது, (6 - 1/6) க்குக் கொண்டுவந்தனர்.
1939இல் ரான்கின் இதை அதாவது (6 - 1/5)க்கு இறக்கிக் கொண்டுவந்தனர்.
ஆனால் இரமானுசனின் யூகம் (6 - 1/2). இந்தக் கடினமான கடைசிச் சாதனை 1974 இல் டெலீன் (Deligne) என்பவரால் சாதிக்கப்பட்டது. இந்த நிறுவல் வெறும் எண்கோட்பாட்டு சாதனங்களைக்கொண்டு செய்யப்படவில்லை. இயற்கணித வடிவியல் என்ற 20ம் நூற்றாண்டின் புதிய கணிதப்பிரிவில் ஆண்டர் வைல் என்பவர் 1946 இல் முன்மொழிந்திருந்த மூன்று யூகங்களைப் பற்றிய டெலீனின் ஆய்வுகளிலிருந்து வந்தது. இதில் ரீமான் ஜீட்டா சார்பின் நுண்புலப் பெயர்ப்பும் அடக்கம். இயற்கணித இடவியல், இயற்கணித வடிவியல், இயற்கணித எண்கோட்பாடு என்ற மூன்று பெரிய பிரிவுகளை ஒன்றுசேர்க்கும் சாதனையாக மிளிர்ந்த  இந்த ஆய்வுக்காக டெலீனுக்கு ஃபீல்ட்ஸ் மெடல் என்ற பதக்கம் 1978 இல் ஹெல்ஸின்கியில் நடந்த பன்னாட்டுக் கணித காங்கிரஸில் வழங்கப்பட்டது.
இராமானுசனின் யூகத்தின் உண்மையை நிறுவவதில் மேற்சொன்ன கணித இயலர்களல்லாது பீடர்ஸன், ஸெல்பர்க், ஸெர், ஐக்லர் ஆகிய மற்றவர்களுடைய பங்களிப்பும் அடக்கம்.
இதில் சிறப்பு என்னவென்றால், இவ்வளவு மேதைகளும், இவ்வளவு உயர்தர கணிதச் சாதனங்களும் தேவைப்பட்ட ஒரு யூகம் இராமானுசன் மனதில் எப்படித் தோன்றியது என்பதுதான்!
இவற்றையும் பார்க்கவும்
பகுப்பு:எண் கோட்பாடு பகுப்பு:இராமானுசன் பகுப்பு:பீல்ட்ஸ் பதக்கம்
Tau-function
புள்ளநேரி ஊராட்சி
புள்ளநேரி ஊராட்சி (Pullaneri Gram Panchayat), தமிழ்நாட்டின் மதுரை மாவட்டத்தில் உள்ள செல்லம்பட்டி ஊராட்சி ஒன்றியம் வட்டாரத்தில் அமைந்துள்ளது. இந்த ஊராட்சி, உசிலம்பட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1577 ஆகும். இவர்களில் பெண்கள் 765 பேரும் ஆண்கள் 812 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கோயிற்குளம் எழுமேசுவரமுடையார் கோயில்
கோயிற்குளம் எழுமேசுவரமுடையார் கோயில் தமிழ்நாட்டில் தஞ்சாவூர் மாவட்டத்தில் உள்ள தேவார வைப்புத்தலமாகும்.
அமைவிடம்
வேதாரண்யம் வட்டம் திருத்துறைப்பூண்டி வேதாரண்யம் சாலையில் ஆயக்காரன்புலத்தை அடுத்து பஞ்சநதிக்குளம் 4ஆவது சேத்தி என விசாரித்து கோயிலை அடையலாம்.
இறைவன்,இறைவி
இங்குள்ள இறைவன் எழுமேசுவரமுடையார் ஆவார். இறைவி பாலினும் நன்மொழியாள் ஆவார்.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:தேவார வைப்புத் தலங்கள்
இரா. இராகவையங்கார்
சேதுசமத்தான மகாவித்துவான், பாசா கவிசேகரர் '''இரா. இராகவையங்கார்''' (20 செப்டம்பர் 1870 - 11 சூலை 1946) சிறந்த நூலாசிரியர், உரையாசிரியர், போதகாசிரியர், பத்திராசிரியர், ஆராய்ச்சியாளர், சொற்பொழிவாளர், கவிஞர், மொழிபெயர்ப்பாளர், சமயநூலறிஞர். மொழிநூலறிஞர் எனப் பல்திறம் பெற்றுத் திகழ்ந்தவர் ஆவார்.
பிறப்பு
தமிழ்நாட்டில் சிவகங்கை நகருக்கு அருகில் உள்ள தென்னவராயன் புதுக்கோட்டையில்  1870 – செப்டம்பர் -20 ஆம் நாள் இரா. இராகவையங்கார் பிறந்தார். இராமாநுசையங்காரும் பதுமாசனி அம்மையாரும் இவர்தம் பெற்றோர் ஆவர்.
கல்வி
இரா. இராகவையங்காருக்கு ஐந்தாம் அகவை நிறைவடைந்த பொழுது அவர்தம் தந்தையார் இறந்துவிட்டார். எனவே, தன் தாய்மாமாவும் சேதுசமசுதானத்தின் அரசவைப் புலவராக இருந்தவருமான நூறுகவனகர் (சதாவதானம்) முத்துசாமி ஐயங்கார் ஆதரவில் இரா. இராகவையங்கார் இராமநாதபுரத்தில் வளர்ந்தார். இந்த முத்துசாமி ஐயங்காரின் மகனே தமிழறிஞர் மு. இராகவையங்கார் ஆவார். இராமநாதபுரத்தில் பள்ளியிறுதி (Matriculation) வரை பயின்று தேறினார். பின்னர் தன் மாமாவிடத்தும் சேதுசமத்தானத்தில் இருந்த பிற புலவர்களிடத்தும் தமிழும் வடமொழியும் பயின்றார்.
தமிழாசிரியப் பணி
1888-ஆம் ஆண்டில் தன்னுடைய 18-ஆம் அகவையில் மதுரையில் உள்ள சேதுபதி உயர்நிலைப் பள்ளியில் தமிழாசிரியராகப் பணியாற்றத் தொடங்கினார். இங்குப் பணியாற்றும் பொழுது சானகி அம்மாள் என்பவருக்கும் இவருக்கும் திருமணம் நடைபெற்றது. இவர்களுக்கு மூன்று பெண் குழந்தைகளும் இராமானுசையங்கார் என்னும் மகனும் பிறந்தனர்.
சேது சமத்தான அரசவைப்புலவர்
இராமநாதபுர சேதுசமத்தானத்தான அரசராக இருந்த பாசுகரசேதுபதி, தன்னுடைய அரசவையின் தலைமைப் புலவராக இரா. இராகவையங்காரை நியமித்தார். பல்லக்கு முதலிய வரிசைகளை நல்கினார். சமத்தான அறக்கொடையில் இருந்து ஆண்டுதோறும் 635 உருபாயை இரா. இராகவைங்காரின் வாழ்நாள் முழுக்க வழங்கும்படி உரிமைப் பத்திரம் ஒன்றைப் பதிவுசெய்து கொடுத்தார். இதன்படி பாசுகரசேதுபதி, முத்துராமலிங்க ராசராசேசுவர சேதுபதி, சண்முக ராசேசுவர சேதுபதி என்னும் தாத்தா, தந்தை, பெயரன் ஆகிய மூவரின் அரசவையிலும் புலவராகத் திகழ்ந்தார்.
இவர் அரசவைப்புலவராக இருந்த காலத்தில் அந்த அரசவைக்கு வருகைவந்த தமிழ்ப் புலவர்கள், வடமொழிப் புலவர்கள், இசைக்கலைஞர்கள், விவேகானந்தர் உள்ளிட்ட பல்வேறு சமய விற்பன்னர்கள் ஆகியோருடன் கலந்துரையாடினார்; தன்னுடைய அறிவுத்திறனை வெளிப்படுத்தினார்.
மதுரைத் தமிழ்ச் சங்கத்தில்
1901 – செப்டம்பர் – 14ஆம் நாள், பாலவநத்தம் நிலக்கிழார் பாண்டித்துரைத் தேவரின் முயற்சியால் பாசுகர சேதுபதியின் ஆதரவோடு, மதுரைத் தமிழ்ச் சங்கம் நிறுவப்பட்டது. இச்சங்கத்திலிருந்து தமிழ்ப்பணி புரிய இரா. இராகவையங்காரை பாசுகரசேதுபதி அனுப்பி வைத்தார். அச்சங்கத்தின் நூற்பதிப்பு, ஆராய்ச்சி ஆகிய துறைகளின் தலைவராக இரா. இராகவையங்கார் பொறுப்பேற்றார். அப்பொழுது பல இடங்களுக்கும் சென்று பழஞ்சுவடிகளைத் திரட்டினார். அவற்றை மதுரைத் தமிழ்ச் சங்கத்தின் பாண்டியன் நூலகத்தில் தொகுத்து வைத்தார்.
அச்சங்கத்தின் சார்பில் 1902 – திசம்பர் 7-ஆம் நாள் செந்தமிழ் இதழ் தொடங்கப்பட்டது. அந்த இதழின் முதலாவது ஆசிரியராக இரா. இராகவையங்கார் பொறுப்பேற்றார். அவ்விதழில் ஆராய்ச்சி என்னும் தலைப்பில் தமிழிலக்கண, இலக்கிய ஆய்வுரைகளை எழுதி வந்தார். இந்த ஆய்வுரைகளின் முடிவுகள் சில கருத்து வேற்றுமைக்கு உரியவனவாக இருப்பினும் தமிழாய்வுக்கு இரா. இராகவையங்கார் ஆற்றிய பங்கு குறிப்பிடத்தக்கதாகும். ஏனென்றால், இவருடைய ஆழ்ந்த கல்வியும் நுண்ணிய ஆராய்ச்சித் திறனும் பொருள்களை முறைப்படப் பாகுபடுத்திப் பார்த்து விளக்கும் பேராற்றலும் இவர் எழுதிய கட்டுரைகளில் புலனாகின்றன.
1906-ஆம் ஆண்டு, இரா. இராகவையங்கார் தான் வகித்து வந்த செந்தமிழ் இதழின் ஆசிரியப் பொறுப்பை தன் மாமா மகனான மு. இராகவையங்காரிடம் ஒப்படைத்தார். அங்கிருந்து தேவகோட்டைக்குச் சென்று, மெ. அரு. இராமநாதன் செட்டியார் என்பவரின் ஆதரவில் சிலகாலம் தங்கியிருந்தார். 1910-ஆம் ஆண்டில் மீண்டும் இராமநாதபுரத்திற்குத் திரும்பி, இராசராசேசுவர சேதுபதியின் அவையில் அரசவைப் புலவராக இருந்தார்.
அண்ணாமலைப் பல்கலைக் கழகத்தில்
1935-ஆம் ஆண்டில் சிதம்பரம் அண்ணாமலை பல்கலைக்கழகத்தில் தமிழாராய்ச்சித் துறை உருவாக்கப்பட்டது. அத்துறையின் முதன்மை ஆராய்ச்சியாளராக 1935-ஆம் ஆண்டு முதல் 1941-ஆம் ஆண்டுவரை பதவி வகித்தார். அப்பொழுது தமிழிலக்கிய, இலக்கண ஆய்வில் ஈடுபட்டதோடு முதுகலை மாணவர்களுக்குத் தமிழிலக்கியத்தைக் கற்பித்தார்.
பெற்ற பட்டங்கள்
மேலைச்சிவபுரி சன்மார்க்கச் சங்கத்தின் ஆண்டு விழாவிற்குத் தலைமையேற்ற உ. வே. சாமிநாதய்யர், மகாவித்துவான் என்னும் பட்டத்தை இரா. இராகவையங்காருக்கு வழங்கினார். வடமொழியில் இவருக்கு உள்ள புலமையைப் பாராட்ட விரும்பிய சமசுகிருத சமிதி இவருக்கு பாசாகவிசேகரர் என்னும் பட்டத்தை வழங்கியது.
இறுதிக்காலம்
1941-ஆம் ஆண்டில் அண்ணாமலை பல்கலைக் கழகத்திலிருந்து ஓய்வு பெற்ற பின்னர், இராமநாதபுரத்தில் உள்ள தன்னுடைய மாளிகையில் தன்னுடைய இறுதிக் காலத்தைக் கழித்தார். கண்பார்வை மங்கிய பின்னர், மற்ற இடங்களுக்குச் சென்று சொற்பொழிவாற்றுவதைக் கைவிட்டார். தன்னை நாடிவருபவர்களுக்கு மட்டும் தமிழ் கற்பித்து வந்தார். 1946 – சூலை – 11-ஆம் நாள் மரணமடைந்தார். அப்பொழுது அவரைப் பற்றிப் பிற அறிஞர்கள் எழுதிய கட்டுரைகளையும் கவிதைகளையும் தொகுத்து 1946ஆம் ஆண்டு ஆனிமாத செந்தமிழ் இதழை இரா. இராகவையங்காரின் நினைவு மலராக மதுரைத் தமிழ்ச் சங்கம் வெளியிட்டது.
மேற்கோள்கள்
பகுப்பு:1870 பிறப்புகள் பகுப்பு:1946 இறப்புகள் பகுப்பு:சிவகங்கை மாவட்ட நபர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:தமிழறிஞர்கள்
சிறீனிவாச ஆச்சார்யா
பண்டித சிறீனிவாச ஆச்சார்யா (Pandit Shrinivas Acharya) ஓர் ஆர்மோனிய இசை மேதையாவார்.
ஆரம்ப வாழ்க்கை மற்றும் பயிற்சி
கோபிநாத் ஆச்சார்யா மற்றும் சைலசிறீ ஆச்சார்யா ஆகியோருக்கு 1967 ஆம் ஆண்டு ஏப்ரல் மாதம் 15 ஆம் தேதி சிறீனிவாசு பிறந்தார். சிறீனிவாசு தனது ஆரம்பப் பயிற்சியை தனது தாயார் சைலசிறீ  ஆச்சார்யாவிடம் இருந்து கற்கத் தொடங்கினார். பின்னர் பண்டிதர்  விசுவநாத் பெந்தார்க்கரிடம்  இசைப் பயிற்சியில் இருந்தார்,  இங்குதான் சிறீனிவாசு  தனி ஆர்மோனியப் பாடங்களை கற்றுக்கொண்டார். பின்னர் பத்து ஆண்டுகளுக்கும் மேலாக, இவர் பண்டிதர் புருசோத்தம் வாவல்கரின்  சீடராக  இருந்தார். நாளடைவில் சிறீனிவாசு தனது இரு குருக்களின் இசைப்பாணிகளையும் ஒருங்கிணைத்தார்.
இந்துசுதானிய பாரம்பரிய இசை (குறிப்பாக ராக இசை) பற்றிய அறிவும் திறமையும் மட்டும் இல்லாமல், ஆர்மோனியத்தில் இசைக்கும் தும்ரி எனப்படும் குரலிசை பாணியிலும் இவருக்கு நல்ல இசைஞானம் இருக்கிறது.
தொழில்
பண்டிதர் சிஆர் வியாசு, பேகம் பர்வீன் சுல்தானா, விதுசி சோபா குர்து, உசுதாத் ரசீத் கான், பண்டிதர் பிரபாகர் கரேகர், பண்டிதர்  அசய் போகங்கர், பண்டிதர்  கைவல்ய குமார் குரவ், விதுசி கௌசிகி சக்ரவர்த்தி, தேவகி பண்டிதர்,   பண்டிதர் சுகா வியாசு, பண்டிதர் வித்யாதர் வியாசு, பண்டிதர் ஓம்கர் குல்வாடி, பண்டிதர்  ரகுநந்தன் பன்சிகர், பண்டிதர்  ராம் தேசுபாண்டே, உசுதாத் ராசாமியா கான், சவானி செண்டே. ஆகியோருடன் இணைந்து  சிறீனிவாசு இசைநிகச்சிகள் கொடுத்துள்ளார்.
பண்டிதர் முகுந்த்ராசு தியோ மற்றும் பண்டிதர் மகேசு கானோல் போன்ற தபேலா வித்வான்களுடனும் இவர் வாசித்துள்ளார். பெரும்பாலும் இவர் பேகம் பர்வீன் சுல்தானாவுடன் ஆர்மோனியம் வாசிக்க செல்கிறார்.
டாக்டர் திலீப் கைடோண்டே (தபேலா கலைஞர் பண்டிதர் பாய் கைடோண்டேவின் மகன்) சிறீனிவாந்ச ஆச்சார்யாவின் குரு பந்து ஆவார்.
சித்தேசு தக்கர் மற்றும் சித்தார்த் கார்வே ஆகியோர் சிறீனிவாச ஆச்சார்யாவின் சீடர்களாவர்.
தனிப்பட்ட வாழ்க்கை
சங்கீதா ஆச்சார்யாவை சிறீனிவாச ஆச்சார்யா மணந்தார். பண்டிதர் ரமேசு கானோலின் மகளாகவும் ஓர் இந்துசுதானி பாரம்பரிய பாடகர் ஆகவும் சங்கீதா அறியப்படுகிறார். பண்டிதர் மகேசு கானோல் (பண்டிட் ரமேசு கானோலின் மகன் மற்றும் தபலா குரு பண்டிட் பாய் கைடோண்டேவின் மாணவர்) சிறீனிவாச  ஆச்சார்யாவின் மைத்துனர் ஆவார்.
மேற்கோள்கள்
பகுப்பு:இசைக் கலைஞர்கள் பகுப்பு:வாழும் நபர்கள் பகுப்பு:1967 பிறப்புகள் பகுப்பு:இந்துஸ்தானி இசைக்கலைஞர்கள்
மஞ்சிவாடு
மஞ்சிவாடு ( transl. நல்லவன்) என்பது 1973 ஆம் ஆண்டு வெளிவந்த இந்தியா தெலுங்கு மொழி திரைப்படமாகும். இந்த திரைப்படத்தை வீனஸ் காம்பைன்ஸ் பதாகையின் கீழ் டி. கோவிந்தராஜன் தயாரித்தார். வி.மதுசூதன் ராவ் இயக்கியுள்ளார். இதில் அக்கினேனி நாகேஸ்வர ராவ், வனிஸ்ரி, காஞ்சனா ஆகியோர் நடித்திருந்தனர். கே.வி.மகாதேவன் இசையமைத்துள்ளனர். இந்த படம் கன்னட திரைப்படமான பாலு பெலகித்து (1970) இன் ரீமேக் ஆகும், இது இந்தியில் ஹம்ஷக்கல் (1974) என்றும், தமிழில் ஊருக்கு உழைப்பவன் (1976) என்றும் ரீமேக் செய்யப்பட்டது.
ஒலிப்பதிவு
கே. வி. மகாதேவன் இசையமைத்திருந்தார். அனைத்து பாடல்களும் புகழ் பெற்றவை. ஆடியோ நிறுவனத்தில் இசை வெளியிடப்பட்டது.
குறிப்புகள்
பகுப்பு:கே. வி. மகாதேவன் இசையமைத்த திரைப்படங்கள் பகுப்பு:இந்தியத் திரைப்படங்கள் பகுப்பு:1973 தெலுங்குத் திரைப்படங்கள்
ஏழாச்சேரி ஊராட்சி
ஏழாச்சேரி ஊராட்சி (Elacheri Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தொரவளூர் ஊராட்சி
தொரவளூர் ஊராட்சி (Thoravalur Gram Panchayat), தமிழ்நாட்டின் கடலூர் மாவட்டத்தில் உள்ள விருத்தாசலம் வட்டாரத்தில் அமைந்துள்ளது. இந்த ஊராட்சி, விருத்தாசலம் சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2027 ஆகும். இவர்களில் பெண்கள் 986 பேரும் ஆண்கள் 1041 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
பிஷ்னா
பிஷ்னா (Bishnah or Bishna), வட இந்தியாவின் ஜம்மு காஷ்மீர் ஒன்றியப் பகுதியின் ஜம்மு மாவட்டத்தில் அமைந்த பிஷனா வருவாய் வட்டத்தித்தின் நிர்வாகத் தலைமையிடம் மற்றும் நகராட்சி ஆகும். இது ஜம்மு நகரத்திற்கு தெற்கே 16 கிலோ மீட்டர் தொலைவில் உள்ளது. இது கடல் மட்டத்திலிருந்து 292 மீட்டர் (961 அடி) உயரத்தில் உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 13 வார்டுகளும், 2,153 வீடுகளும் கொண்ட பிஷ்னா நகரத்தின் மக்கள் தொகை 10,719 ஆகும். அதில் ஆண்கள் 5,676  மற்றும் பெண்கள் 5,043  ஆக உள்ளனர். பாலின விகிதம் 1000 ஆண்களுக்கு 888 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 9% ஆகவுள்ளனர். இதன் சராசரி எழுத்தறிவு 86% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 4,336 மற்றும் 39 ஆகவுள்ளனர்.
இதன் மக்கள் தொகையில் இந்துக்கள் 97.87%, இசுலாமியர் 0.84%, பௌத்தர்கள், சமணர்கள் , சீக்கியர்கள் 0.46%, கிறித்தவர்கள் 0.76%மற்றும் பிறர் 0.07% ஆகவுள்ளனர்.
மேற்கோள்கள்
பகுப்பு:ஜம்மு காஷ்மீர் ஜம்மு மாவட்டம் பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
இந்தோ-அமெரிக்கன் கல்லூரி
இந்தோ-அமெரிக்கன் கல்லூரி (Indo-American College), என்பது தமிழ்நாட்டின், செய்யாறில் அமைந்துள்ள ஒரு கலை அறிவியல் கல்லூரி ஆகும். இது 1998 ஆம் ஆண்டில் நிறுவப்பட்டது. இந்தக் கல்லூரி திருவள்ளுவர் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
அங்கீகாரம்
இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது. யுஜிசி சட்டத்தின் 12 (பி) மற்றும் 2 (எஃப்) இன் கீழ் கல்லூரி அங்கீகரிக்கப்பட்டுள்ளது.
வெளி இணைப்புகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள் பகுப்பு:தமிழ்நாட்டு கலை மற்றும் அறிவியல் கல்லூரிகள் பகுப்பு:கள்ளக்குறிச்சி மாவட்டக் கல்லூரிகள்
தனி மேற்கோள்குறி (தமிழ் நடை)
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது ஒழுங்கான அமைப்பில் எழுதுவதற்கான நெறிமுறையைக் குறிக்கும்.
இத்தகைய நெறிமுறையில் நிறுத்தக்குறிகள் (punctuation marks) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.
நிறுத்தக்குறிகளுள் ஒன்று தனி மேற்கோள்குறி (apostrophe) ஆகும். இது ஒற்றை மேற்கோள்குறி போலவே தோற்றமளித்தாலும் பயன்பாட்டால் வேறுபடுகிறது.
தனி மேற்கோள்குறி (')
1) எண் அல்லது எழுத்து விடுபடுவதைக் குறிக்கத் தனி மேற்கோள்குறி பயன்படுகிறது.
2) நீட்டலளையில் அடி என்பதைக் குறிக்க தனி மேற்கோள்குறி பயன்படுகிறது. (விரலளவு [அங்குலம்] குறிக்க இரட்டை மேற்கோள்குறி பயன்படுகிறது).
சான்றுகள்
1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), தமிழ் நடைக் கையேடு, சென்னை: அடையாளம், 2004.
பகுப்பு:தமிழ் நடை பகுப்பு:நிறுத்தக்குறிகள் பகுப்பு:தமிழ் உரைநடை
கொல்லாங்கரை ஊராட்சி
கொல்லாங்கரை ஊராட்சி (Kollangarai Gram Panchayat), தமிழ்நாட்டின் தஞ்சாவூர் மாவட்டத்தில் உள்ள தஞ்சாவூர் வட்டாரத்தில் அமைந்துள்ளது. இந்த ஊராட்சி, ஒரத்தநாடு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2261 ஆகும். இவர்களில் பெண்கள் 1165 பேரும் ஆண்கள் 1096 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வங்காளதேசத் துடுப்பாட்ட அணி
வங்காளதேசத் துடுப்பாட்ட அணி வங்காள தேசத்தின் சார்பாக துடுப்பாட்டப் போட்டிகளில் பங்கு கொள்ளும் அணியாகும். இது வங்காள தேச துடுப்பாட்ட வாரியத்தால் நிர்வகிக்கப்படுகிறது.
மார்ச் 17 2007இல் மேற்கிந்தியத் தீவுகளில் இடம்பெற்ற உலகக் கிண்ண கிரிக்கெட் போட்டிகளில் இந்திய அணியைத் தோற்கடித்து சாதனை புரிந்தது.
பகுப்பு:நாடுகள் வாரியாகத் துடுப்பாட்ட அணிகள் பகுப்பு:வங்காளதேசத்தில் துடுப்பாட்டம்
கதிர்காமம் சட்டமன்றத் தொகுதி
, புதுச்சேரி சட்டமன்றத்துக்கான தொகுதியாகும். இது புதுச்சேரி மக்களவைத் தொகுதிக்கு உட்பட்டது.
பகுதிகள்
இந்த தொகுதியில் புதுச்சேரி மாவட்டத்தின் சில பகுதிகள் உள்ளன. அவை:
சான்றுகள்
பகுப்பு:புதுச்சேரி சட்டமன்றத் தொகுதிகள் பகுப்பு:புதுச்சேரி மாவட்டம்
சனா சாஃபி
ஆரம்ப ஆண்டுகள்
சனா சாஃபி ஆப்கானித்தான் நாட்டின் தலைநகரமான காபூல்  நகரத்தில் பிறந்தார். அங்குள்ள கந்தகார், எல்மண்டு நங்கர்கார் மற்றும் ஆப்கானித்தானின் பிற நகரங்களில் வளர்ந்தார். சாஃபியின் முதல் 18 வருடங்கள் ஆப்கானித்தானில் கழிந்தன. 1980 ஆம் ஆண்டுகளில் பொதுவுடமையின் கீழும் 1990 ஆம் ஆண்டுகளில் உள்நாட்டுப் போர் காலத்திலும் இவருடைய ஆப்கான் வாழ்க்கை கழிந்தது. தாலிபான்கள், சாஃபியின் குழந்தைப் பருவத்தைக் கொள்ளையடித்தார்கள்.
2007 ஆம் ஆண்டு ஆப்கானித்தானை விட்டு வெளியேறிய சபி தற்போது ஐக்கிய இராச்சியத்தில் வசித்து வருகிறார். பாசுட்டோ, டாரி மற்றும் ஆங்கில மொழிகளில் இவர் சரளமாக பேசுகிறார்.
பத்திரிகை
சாஃபி இலண்டனில் வசித்து வருகிறார், அங்கு இவர் பிபிசியின் உலக சேவைக்கு வேலை செய்கிறார். பிபிசி ஆப்கானித்தானின் ஆப்கன் பெண் மணி திட்டம் மற்றும் முக்கிய நடப்பு விவகாரங்கள் ஒலிபரப்பில் பணிபுரிகிறார். முன்னதாக இவ்வொலிபரப்பில் சேருவதற்கு முன்பு இவர் கிழக்கு ஆப்கானித்தான் நகரமான இயலாலாபாத்தில் குழந்தைகள் நிகழ்ச்சிக்கு தொகுப்பாளராகவும் மற்றும் தயாரிப்பாளராகவும் தனது வாழ்க்கையைத் தொடங்கினார்.
பிபிசி நியூசு பாசுட்டோ ஆப்கானித்தான் மற்றும் பாக்கித்தானில் உள்ள பெண்களுக்கு தேவையான முக்கியமான செய்திகளை ஆராயும் உள்ளடக்கம் கொண்ட ஒரு நிகழ்ச்சி பருவத்தை வெளியிட்ட்து. எட்டு பாகங்கள் கொண்ட லெட்சு டாக் என்பது அந்நிகழ்சியாகும். சனா சாஃபி இலண்டன், காபூல் மற்றும் பிற இடங்களில் உள்ள முக்கிய விருந்தினர்களுடன் குடும்ப வன்முறை, பெண் அடையாளம், பெண்கள் உரிமை, பாலியல் மற்றும் இனப்பெருக்க ஆரோக்கியம் போன்ற செய்திகளைப் பற்றி விவாதிக்கிறார்.
எழுதுதல்
சாஃபியின் பத்திரிகை வேலைகளுடன், இவர் கற்பனையான எழுத்துக்களுக்கு பெயர் பெற்றவராவார். முக்கியமாக சிறுகதைகளை எழுதுகிறார். இவரது சொந்த நாடான ஆப்கானித்தானில் இச்சிறுகதைகள் பரவலாக வெளியிடப்பட்டன. பெரும்பாலும் இவரது சிறுகதைகள் ஓர் இளம் சுதந்திர முசுலீம் பெண்ணின் கதையைச் சொல்கின்றன. இவர் தனது நாட்டின் ரகசியங்கள் மற்றும் மரபுகள் அனைத்தையும் அறிந்திருக்கிறார். மேற்கத்திய சமூகத்திலும் மிகவும் நன்றாக ஒருங்கிணைக்கப்பட்டுள்ளார்.
கிழக்கு மற்றும் மேற்கின் மாறுபட்ட அம்சங்களையும் மனித இனத்தின் ஒற்றுமைகளையும் இவர் பேசுகிறார். பின்னணியையும் வளர்ப்பையும் கருத்தில் கொண்டு சாஃபியின் கதைகளில் சில அடிப்படை சமூகப் பிரச்சினைகளைப் பற்றி விவாதிக்க தயங்குவதில்லை. ஓர் இளம் மேற்கத்தியரின் பொருத்தம் பார்க்க பழகுதல், சமூகமயமாக்கல் மற்றும் தினசரி வாழ்க்கை போன்ற சர்ச்சைக்குரிய தலைப்புகள் இவருடைய கதைகளில் பேசப்படுகின்றன. பெண்களுக்கு எதிரான பாலியல் மற்றும் உடல் ரீதியான வன்முறைகள் பற்றியும் இவர் பல தலைப்புகளில் எழுதியுள்ளார்.
மனோகரா(கதை)
மனோகரா ஜாதகக் கதைகளில் ஒன்றான கின்னரி (பாதிப் பெண், பாதிப் பறவை) நாயகி. பொதுவாக மனோகரா மற்றும் இளவரசர் சுதனா எனக் குறிப்பிடப்படும் இது, புராணக்கதை திவ்யவதனாவில் தோன்றுகிறது. போரோபுதூரில் உள்ள கல் படிவங்களில் ஆவணப்படுத்தப்பட்டும் உள்ளது.
இந்த கதை மியான்மர், கம்போடியா, தாய்லாந்து, லாவோஸ், இலங்கை, வடக்கு மலேசியா மற்றும் இந்தோனேசியா வின் நாட்டுப்புறக் கதைகளில் இடம்பெற்றுள்ளது. கிபி 1450-1470 இல் சியாங்மை எனும் பகுதியில் வசித்த புத்தத் துறவியால் பாலி க்ரந்ததில் எழுதப்பட்ட பன்னஸ்ஜாடகா என்னும் கதையில் சுதனா மற்றும் மனோகராவின் கதையையும் கூறியுள்ளது. இளவரசியும் மாட்டுப்பண்ணையும் என்ற சீனக் கதை உட்பட, இதனையொத்த பல கதைகள் ஜப்பான், கொரியாவியட்நாம், மற்றும்  சீனாவிலும் கூறப்பட்டுள்ளன. இந்தக் கதைகளின் படி, பறக்கக்கூடிய ஏழு பெண்கள் குளிப்பதற்குப் பூமிக்கு இறங்கினர். அவர்களில் இளையவர் மற்றும் அழகானவர் ஒரு மனிதனால் பிடிக்கப்பட்டார். பின்னர் ஓர் ஆண் மனிதனின்(சிறைபிடித்த ஆண் அல்லது கதாநாயகன்) மனைவியானார். பின்னர் கதைகளில், நாயகி சில மாயாஜாலத்தைப் பயன்படுத்திப் பறவையாக உருமாற்றம் செய்து பறந்து சென்றார். பறக்கும் மனைவியைத் தேடி நாயகன் தேடலைத் தொடரும் வகையில் இக்கதை அமைந்துள்ளது.
சுருக்கம்
பின்னர், இளவரசர் போருக்குச் சென்றபோது, மனோகரா நகரத்திற்குத் துரதிர்ஷ்டத்தைக் கொண்டு வந்ததாக அரச ஆலோசகரால் குற்றம் சாட்டப்பட்டு, மரண அச்சுறுத்தலுக்கு உள்ளாகிறார். அவர் பறந்து சென்று மீண்டும் கிம்னாரா ராஜ்யத்திற்குச் சென்றுவிடுகிறார். இளவரசர் சுதனா அவளைப் பின்தொடர முடிவதற்காக அவர் ஒரு மோதிரத்தையும் கிம்னாரா ராஜ்யத்தை அடைவதற்கான திசைகளையும் விட்டுச் செல்கிறார்.
இளவரசர் சுதனன் பாஞ்சாலைக்குத் திரும்பியபின் அவரைப் பின்தொடர்கிறான். ஒரு துறவியிடம் இருந்து, கிம்னாரா ராஜ்ஜியத்தைக் கண்டறிய விலங்குகளின் மொழியையும், இளவரசியை மீண்டும் வெல்ல தேவையான பிரார்த்தனைகளையும் கற்றுக்கொள்கிறான். பயணம் ஏழு ஆண்டுகள், ஏழு மாதங்கள் மற்றும் ஏழு நாட்கள் ஆகிறது. வழியில், சுதனா ஒரு யக்ஷம் (ஓக்ரே), தீப்பிழம்புகளின் நதி மற்றும் ஒரு பெரிய மரத்தை எதிர்கொள்கிறான். நீண்ட மற்றும் கடினமான சோதனைக்குப் பிறகு, இளவரசன் கிம்னர அரசனைச் சந்திக்கிறான். பலம், விடாமுயற்சி மற்றும் புத்திசாலித்தனத்தை மதிப்பிடும் பல்வேறு சோதனைகள் மூலம் தனது நேர்மையை நிரூபிக்க அரசன் கட்டளையிடுகிறான். முதல் சோதனையில், தோட்டத்தில் உள்ள ஒரு கல் மேசையை சுதனாவைத் தூக்க வைக்கிறார். இரண்டாவது சோதனையில் அவரது வில் திறமையைச் சோதிக்கப்படுகிறது. ஒரே மாதிரியான ஏழு பெண்களில் மனோகரா யார் என்பதை அடையாளம் காண்பதுதான் இறுதிச் சோதனை. அவரது விரலில் உள்ள மோதிரத்தை வைத்து இளவரசன் அடையாளம் காண்கிறான். திருப்தியடைந்த கிம்னார மன்னன் அவர்களது திருமணத்திற்குச் சம்மதிக்கிறான். தம்பதியினர் பாஞ்சாலத்திற்குத் திரும்புகிறார்கள்.
தழுவல்கள்
ஜேம்ஸ் ஆர். பிராண்டனின் கூற்றுப்படி, மனோகராவின் கதை தென்கிழக்கு ஆசிய நாடக அரங்கில் பிரபலமான கருப்பொருளாகும்.
மனோராவின் கதை பர்மாவில் ( மியான்மர் ) நாடகமாக மாற்றப்பட்டது. அங்கு மனோகராவின் கதாபாத்திரம் மனன்ஹுரி என்று அழைக்கப்பட்டது. இவர் "முட்கள் நிறைந்த கரும்புகளின் காடு", "செம்பு திரவ நீரோடை" மற்றும் "பெலூ" என்றெல்லாம் அழைக்கப்படும் ஒரு வெள்ளி மலையில் வாழும் ஒன்பது அரச மகள்களில் ஒருவர் என வழங்கப்படுகிறார். அவரது வருங்கால கணவர், பியன்ட்சாவின் இளவரசர் இளவரசர் சுதானா, "தூடானோ" என்ற பெயர் கொண்டுள்ளார். இந்தப் பதிப்பில், இளவரசிகள் மந்திரித்த கச்சையைப் பயன்படுத்திப் பறக்கிறார்கள். மேலும் மனோகரா போன்ற கன்னி ஒரு மந்திரக் கயிற்றால் சிறைபிடிக்கப்பட்டர் எனக் கூறப்படுகிறது.
கதையின் கதாபாத்திரங்கள் தென்கிழக்கு ஆசியாவில் கெவ் மோனோரா மற்றும் ப்ரா சோதோன் என்றும் அழைக்கப்படுகின்றன.
நேபாளத்தின் சமஸ்கிருத பௌத்த இலக்கியங்களிலும், சுசந்திரிமாவின் கதை மற்றும் ஒரு கின்னரி என்ற பெயருடன் காணப்படுகிறது. முக்கிய ஜோடியாக மஹோனாரா மற்றும் சுதனுஷா வழங்கப்படுகின்றனர். நேபாளத்தின் மற்றொரு பதிப்பான கின்னரி அவதானாவில், வேட்டைக்காரன் உத்பலா ஒரு கின்னரியை (கதையில் பெயரிடப்படாத) ஒரு மந்திரக் கயிற்றுடன் பிடிக்கிறார். ஹஸ்தினாவின் இளவரசர் சுதனா தனது வேட்டையாடும் பயணத்தில் கின்னரியின் மீது காதல் கொள்கிறார்.
மற்றொரு மொழிபெயர்ப்பில் இளவரசரை சுதனு என்றும் கின்னரியின் துரும மன்னனின் மகள் மனோகரா என்றும் வழங்கப் படுகிறார்கள்.
இந்த கதை லாவோஸில் சித்தன் மற்றும் மனோலா என்றும் வழங்கப்படுகிறது.
புராணம்
மனோகரா மற்றும் இளவரசர் சுதனாவின் கதை, தாய்லாந்து மற்றும் மலேசியாவில் நடத்தப்படும் மனோரா வகை நாடக நடனத்திற்கு ஊக்கமளித்திருக்கலாம்.
மேலும் படிக்க
பகுப்பு:இந்திய இலக்கியம் பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:சீனக் கதைகள் பகுப்பு:பண்பாடு பகுப்பு:நாடகம் பகுப்பு:புராணங்கள்
பர்னட் ஜேம்ஸ்
பர்னட் ஜேம்ஸ்  (Burnet James , பிறப்பு: அக்டோபர் 26 1886, இறப்பு: செப்டம்பர் 26 1915),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1914 ல், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பர்னட் ஜேம்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 29, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1886 பிறப்புகள் பகுப்பு:1915 இறப்புகள் பகுப்பு:கிலெளசெஸ்டர்சையர் துடுப்பாட்டக்காரர்கள்
த ட்ரசர் ஆப் த சியரா மட்ரே (திரைப்படம்)
த ட்ரசர் ஆப் த சியரா மட்ரா என்பது 1948ஆம் ஆண்டு வெளிவந்த ஒரு அமெரிக்க மேற்கத்திய திரைப்படம் ஆகும். இதை யோவான் ஹஸ்டன் இயக்கினார். 1927ஆம் ஆண்டு வெளிவந்த இதே பெயரைக் கொண்ட நாவலை அடிப்படையாக கொண்டு இந்த திரைப்படம் தயாரிக்கப்பட்டது. அந்த நாவலை பி. ட்ராவன் என்பவர் எழுதியிருந்தார். 1925ஆம் ஆண்டு நடைபெறுவதாக இக்கதை அமைக்கப்பட்டிருந்தது. வறுமையில் வாடும் இரண்டு நபர்கள் (அம்ப்ரே போகார்ட் மற்றும் டிம் ஹோல்ட்) நரைத்த ஒரு முதியவருடன் (இயக்குனரின் தந்தை வால்டர் ஹஸ்டன்) இணைந்து மெக்சிகோ நாட்டில் தங்கத்தை தேடுவதே இப்படத்தின் கதையாகும்.
ஐக்கிய அமெரிக்காவுக்கு வெளியே படம் பிடிக்கப்பட்ட முதல் ஹாலிவுட் தயாரிப்புகளில் இத்திரைப்படமும் ஒன்றாகும். இது மெக்சிகோவில் படம் எடுக்கப்பட்டது. எனினும் பல காட்சிகள். ஸ்டுடியோவில் படமாக்கப்பட்டன. 1990ஆம் ஆண்டு ஐக்கிய அமெரிக்க தேசிய திரைப்பட பதிவில் பாதுகாக்கப்பட வேண்டிய ஒரு திரைப்படமாக இதை காங்கிரசு நூலகமானது தேர்ந்தெடுத்தது. இத்திரைப்படத்தை "கலாச்சார அல்லது வரலாற்று ரீதியாக முக்கியத்துவம் வாய்ந்த" திரைப்படமென கூறியது.
கதை
1925ஆம் ஆண்டு தம்பிகோ என்ற மெக்சிகோ பட்டணத்தில் ப்ரெட் சி. டோப்சு மற்றும் பாப் கர்டின் எனப்படும். இரண்டு அமெரிக்க வழிப்போக்கர்கள் தொழிலாளர்களை கான்ட்ராக்ட் முறையில் பணி அமர்த்தும் பேட் மெக்கார்மிக்கால் வேலைக்கு எடுக்கப்படுகின்றனர். அவர்களுக்கு ஒரு நாளைக்கு எட்டு ஐக்கிய அமெரிக்க டாலர் என்று சம்பளம் நிர்ணயிக்கப்படுகிறது. அவர்களது பணியானது எண்ணெய் எடுக்கும் இயந்திரங்களை கட்டமைப்பதற்கு உதவுவதாகும். வேலை முடிக்கப்பட்டவுடன் அவர்கள் தம்பிகோவிற்கு திரும்புகின்றனர். ஆனால் அவர்களுக்கு சம்பளம் தராமல் மெக்கார்மிக் சென்று விடுகிறார்.
இருவரும் ஹோவர்ட் என்கிற ஒரு முதியவரை ஒரு வீட்டில் சந்திக்கின்றனர். முன்னாள் சுரங்க தொழிலாளியான அந்த முதியவர் தங்கம் இருப்பதை பற்றியும் அதை எடுப்பதை பற்றியும் அவர்களிடம் பேசுகிறார். ஒரு உணவகத்தில் டோப்சு மற்றும் கர்டின் மெக்கார்மிக்கை சந்திக்கின்றனர். ஒரு சண்டைக்கு பிறகு தங்களது ஊதியத்தை திரும்ப பெறுகின்றனர். டோப்சு லாட்டரியில் ஒரு சிறு பரிசை வெல்கிறார். அவர், கர்டின் மற்றும் ஹோவர்ட் ஆகியோருக்கு தற்போது நாட்டின் உள் பகுதிகளுக்கு சென்று தேடுவதற்கு தேவையான பொருட்களை வாங்குவதற்கான பணம் கிடைக்கிறது.
தம்பிகோவிலிருந்து இரயில் மூலம் புறப்படும் அந்த மூவரும் தங்க தொப்பி என்று அழைக்கப்படும் ஒரு கொள்ளையனால் தலைமை தாங்கப்படும் கொள்ளைக்கூட்ட தாக்குதலை முறியடிக்கின்றனர். துராங்கோ என்ற நகரத்திற்கு வடக்கே மூவரும் தொலை தூரத்தில் உள்ள சியரா மட்ரா மலைகளுக்கு செல்கின்றனர். ஹோவர்ட் அந்த மூவரில் கடினமானவராகவும், மிகுந்த அறிவாளியாகவும் ஆனவர் என நிரூபிக்கிறார். பலநாட்கள் கடினமான பயணத்திற்கு பிறகு மற்றவர்கள் கவனிக்காமல் விட்டுச்சென்ற தங்கம் இருக்கும் இடத்தை ஹோவர்ட் கண்டுபிடிக்கிறார்.
கடினமான சூழ்நிலையில் மூவரும் மிகுந்த சிரமங்களுக்கு உள்ளாகின்றனர். தங்கத்தை சேர்க்கின்றனர். ஆனால் தங்கம் அதிகமாக ஆரம்பிக்கும் போது டோப்சு மற்ற இருவர் மீதும் மிகுந்த சந்தேகத்துக்கு உள்ளாகிறார். தங்க துகள்களை உடனே பிரித்துக் கொள்வது என்றும் தத்தமது பங்குகளை மறைத்து வைத்துக் கொள்வது என்றும் அவர்கள் முடிவெடுக்கின்றனர்.
துராங்கோ நகரத்திற்கு. தீர்ந்து போன பொருட்களை வாங்கச் செல்லும் கர்டின் பொருட்களை வாங்கிக் கொண்டிருக்கும் பொழுது டெக்சாசைச் சேர்ந்த கோடி என்ற நபரால் கவனிக்கப்படுகிறார். ரகசியமாக முகாமுக்குச் சென்று கொண்டிருக்கும் கர்டினை கோடி பின் தொடர்கிறார். கோடி அம்மூவரையும் காணும் பொழுது அவர்கள் தாங்கள் செய்யும் செயலைப் பற்றி பொய் கூறுகின்றனர். ஆனால் கோடி ஏமாறவில்லை. அவர்களது பணியில் தன்னையும் இணைத்துக் கொள்ளுமாறு கூறுகிறார். தனக்கும் பங்கு தருமாறு கேட்கிறார். ஹோவர்ட், கர்டின் மற்றும் டோப்சு ஆகியோர் பேச்சுவார்த்தை நடத்தி கோடியை கொல்வதென வாக்களிக்கின்றனர். முடிவெடுத்து கொண்டிருக்கும் பொழுது தங்க தொப்பி என்றழைக்கப்படும் கொள்ளைக் கூட்டத் தலைவனும் அவனது கொள்ளையர்களும் கைகளில் துப்பாக்கிகளுடன் அங்கு வருகின்றனர். தங்களை மெக்சிகோ காவலர்கள் என்று கூறுகின்றனர். சச்சரவுக்குப் பிறகு துப்பாக்கிச் சண்டை நடைபெறுகிறது. கோடி கொல்லப்படுகிறான். திடீரென உண்மையான மெக்சிகோ காவலர்கள் அங்கு வருகின்றனர். தங்க தொப்பியையும் அவனது கும்பலையும் துரத்துகின்றனர். இறந்து போன கோடியின் உடமைகளை அம்மூவரும் பரிசோதிக்கின்றனர். அதில் அவனது மனைவியிடமிருந்து வந்த ஒரு கடிதம் இருப்பதைக் காண்கின்றனர். தனது குடும்பத்தை காப்பாற்றுவதற்காக கோடி அலைகிறான் என்பது அவர்களுக்கு புரிகிறது.
மிகுந்த உடல் நலக்குறைவால் பாதிக்கப்பட்ட. ஒரு பையனுக்கு உதவுவதற்காக உள்ளூர் கிராமத்தார்கள் ஹோவர்டை கூட்டிச் செல்கின்றனர். பையன் குணமடையும் பொழுது அடுத்த நாள் கிராமத்தார்கள் ஹோவர்டை தங்களுடன் வருமாறு. அழைக்கின்றனர். அவருக்கு மரியாதை செலுத்த வேண்டும் என்று கூறுகின்றனர். அவர் தன்னுடைய உடைமைகளை டோப்சு மற்றும் கர்டினிடம் விட்டுச் செல்கிறார். அவர்களை பிறகு சந்திப்பதாக கூறுகிறார். டோப்சு மட்டும் கர்டின் அடிக்கடி வாய் தகராறில் ஈடுபடுகின்றனர். கடைசியாக ஓர் இரவு டோப்சு கர்டினை சுடுகிறான். அனைத்து தங்கத்தையும் எடுத்துக்கொள்கிறான். இருந்தும் கர்டின் இறக்கவில்லை. தவழ்ந்து சென்று இரவு நேரத்தில் ஒரு இடத்தில் பதுங்குகிறான்.